
Juniorska somelierska súťaž

Vitis Trophée Junior 2016
Majstrovstvá somelierov Slovenska 
Štatút súťaže
1. Usporiadateľ

1.1. Súťaž vyhlasuje HUBERT J.E. s.r.o. a Asociácia somelierov Slovenskej republiky  

2. Súťažná kategória

2.1. Kategória junior
3. Podmienky účasti

3.1. Súťaž je určená pre študentov, pracovníkov v gastronómii a somelierov, ktorí v deň konania súťaže neprekročia vekovú hranicu 21 rokov. 

3.2. Súťaže sa môžu zúčastniť študenti, ktorí študujú na hotelových akadémiách, stredných odborných školách a iných stredných a vysokých školách. 
3.3. Súťaže sa môžu zúčastniť z každej školy maximálne dvaja reprezentanti. 

3.4. Každý účastník je povinný riadne vyplniť prihlášku získanú od Asociácie somelierov SR.

3.5. Pre dvoch súťažiacich z každej školy a jednu dospelú osobu ako doprovod bude zabezpečené ubytovanie a stravovanie v Trenčíne na 1 noc zo 4. na 5. apríla 2016.

3.6. Prihlášku je potrebné zaslať e-mailom na adresu: robo@monvin.sk. 
3.7. Uzávierka prihlášok je 15.3.2016.

4. Termín a miesto konania

4.1. Súťaž sa bude konať v priestoroch Strednej odbornej školy obchodu a služieb, ulica P. Jilemnického 24, v Trenčíne v dňoch 4. – 5. apríla 2016 . 
5. Program

4.4.2016 
13:00 – 15:00 príchod, ubytovanie, individuálny presun do priestorov SOŠ obchodu a služieb, ul. P. Jilemnického 24, Trenčín
15:00 – 15:30 welcome drink, finger food, registrácia súťažiacich

15:30 – 15:45 privítanie, zahájenie súťaže

15:45 – 16:45 teoretická časť základného kola - písomný test

16:45 – 17:00 prestávka

17:00 – 17:45 praktická časť základného kola – senzorický test

17:45 – 18:30 prestávka

18:30 – 19:30 večera

19.30 – 20.30 prednáška spojená s degustáciou, prednášku vedie Ing. Ingrid Vajcziková, PhD., enologička spoločnosti Hubert J.E., predsedníčka hodnotiacej komisie

5.4.2016
07:30 – 08:30 raňajky 
08:30 – 10:30
praktická časť základného kola – servis vína

10:30 – 11:00 prestávka

11:00 – 12:30 finálová časť súťaže

12:30 – 12:45 vyhlásenie výsledkov 

12.45 – 13:30 obed
6. Súťažná časť – základné kolo

6.1 Teoretická časť - odborný písomný test 
6.1.1 Test bude zameraný na všeobecné otázky týkajúce sa vinárstva a vinohradníctva na Slovensku a najdôležitejších vinárskych regiónov sveta, gastronómiu a somelierstvo všeobecne.

6.1.2 Odpovede na otázky budú a, b, c, resp., presné termínované a pojmové jednoslovné alebo viacslovné odpovede.
6.1.3 Test vypracuje každý účastník sám, na regulérnosť súťaže dohliada hodnotiaca komisia. 

6.1.4 Test bude obsahovať 40 otázok v slovenskom jazyku.

6.2 Praktická časť - senzorický test

6.2.1 Určenie 2 aromatických vzoriek vôní.
6.2.2 Opis senzorických vlastností 1 vzorky vína – vzhľad, vôňa a chuť.
6.2.3 Zoradenie vzoriek podľa intenzity chute. 
6.3 Praktická časť - servis a dekantácia vína pri stole podľa zadania.
6.3.1 Servis a dekantácia červeného vína v časovom limite 7 min. vrátane prípravy. Súťažiacim môžu byť kladené otázky.
6.2.3. Predmetom hodnotenia je:

- príprava pracoviska

- správnosť prevedenia servisu

- spôsob prevedenia servisu

- vystupovanie someliera a komunikácia s hosťom
7. Finále

7.1. Do finálovej časti súťaže postupujú traja súťažiaci základného kola, ktorí dosiahli v celkovom súčte disciplín najvyšší počet bodov. V prípade rovnosti bodov rozhoduje počet bodov v teste.

7.1.1. Poradie na ďalších miestach sa neurčuje.
7.1.2. Výsledky súťažiacich – okrem finalistov – sa nezverejňujú

7.2. Poradie vystúpenia vo finále sa losuje.
7.3. Finálové disciplíny

7.3.1. Doporučenie vhodných nápojov k určenému menu
7.3.2. Oprava chýb vo vínnom lístku

7.3.3. Popis senzorických vlastností vína
7.3.4. Servis šumivého vína
7.4. Súťažiaceho hodnotí celá komisia. 
7.5. Každý účastník má 5 minút na vlastnú prípravu svojho vystúpenia priamo v súťažnej miestnosti. V rámci prípravy má možnosť výberu somelierskych pomôcok podľa vlastného uváženia z pripraveného inventára.
7.6. Súťažiaci, ktorí zatiaľ neabsolvovali svoje finálové vystúpenie čakajú mimo súťažnej miestnosti. 
7.7. Do hodnotenia finálovej časti sa nezapočítavajú výsledky zo základného kola. O poradí rozhodujú v prípade rovnosti bodov vo finálovej časti, najprv celkový výsledok zo základného kola, v prípade rovnosti bodov potom výsledok písomného testu. 
7.8. Celkový čas na finálové vystúpenie je 20 minút pre každého finalistu.
8. Somelierske pomôcky

8.1. Zabezpečuje usporiadateľ, súťažiaci používa vlastný someliersky nôž.
9. Oblečenie

9.1. Somelierske oblečenie (tmavé nohavice, resp. čierna sukňa, biela košeľa, príp. školský pracovný odev).
9.2. Somelierske zástery pre súťažiacich zabezpečí usporiadateľ.

10. Hodnotiaca komisia
10.1. Komisiu vymenuje Asociácia somelierov v spolupráci s Hubert J.E.
10.2. Komisia je zložená z predsedu a jednotlivých členov. 
10.3. Počet členov komisie je  minimálne 5 osôb.

11. Odborným garantom súťaže je Asociácia somelierov Slovenskej republiky.
Kontakt: Róbert Páleník, email: robo@monvin.sk, tel. 0907 722 437.
Organizačným garantom súťaže je Hubert J.E. , s.r.o.

Kontakt: PhDr. Viera Mikesková, email: mikeskova@hubertsekt.sk, 
tel. 0917 414 184.
